
 Par precizēto VSS-636

	Ieslodzījuma vietu pārvaldē (turpmāk – Pārvalde) 2021. gada 20. septembrī saskaņošanai saņemts precizētais Ministru kabineta noteikumu projekts "Noteikumi par valsts valodas zināšanu apjomu un valsts valodas prasmes pārbaudes kārtību" (VSS-636) (turpmāk – projekts).
	Pārvalde, savas kompetences ietvaros izvērtējot projektu, informē, ka konceptuāli atbalsta tā turpmāku virzību, vienlaikus izsakot šādu iebildumu:
	Pārvalde lūdz svītrot projekta 28. punktā vārdus un iekavas "(izņemot ieslodzītais)", ņemot vērā, ka saskaņā ar Latvijas Sodu izpildes kodeksa (turpmāk – Kodekss) 50.6 panta sestās daļas 2. punktu notiesātajiem atklātajos ciemos ir tiesības glabāt pie sevis personisko mobilo telefonu, kurš reģistrēts brīvības atņemšanas iestādes priekšnieka noteiktajā kārtībā, kā arī saskaņā ar Kodeksa 49. panta piekto daļu notiesātajiem ir atļautas telefonsarunas par saviem vai adresēta līdzekļiem tādā skaitā, kāds noteikts attiecīgā veida brīvības atņemšanas iestādē un atbilst soda izciešanas režīma pakāpei. Līdz ar to notiesātais var atteikties no pārbaudes kārtošanas, arī izmantojot kādu no projekta 23.6. apakšpunktā noteiktajiem saziņas veidiem.

